《妻兄张伯高来访横河感旧与拜先君墓下有作次》
宋代·孙应时

衰年回首少年事，尚喜初心炯自如。
俗态可怜人厚簿，交情那问势亲疏。
懒陪康乐登山屐，且醉渊明采菊庐。
一笑相寻非易得，河渠执手更踟蹰。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。